钦定古今图书集成/明伦汇编/闺媛典/第111卷 > 皇清十七 > 丁氏女
## 钦定古今图书集成/明伦汇编/闺媛典/第111卷 > 皇清十七 > 丁氏女

按《镇江府志》：“丁氏女，名文彬，父大成，镇江丹徒。”

人，寄居常州之江阴。文彬幼聪慧，未尝读书。其兄子自外塾归，间以句读相解说，即识字，晓大义。癸亥年十九，于十月许字丹徒徐祗先。数日，祗先以沙证夭殁，文彬闻讣，号哭几死，手制麻衣，拟赴徐殉死。父母相劝阻，文彬勺水不入口。一夕，乘家人睡熟，自缢死。怀中有数纸，词意俱言死志。别一纸字重叠颠倒，不可读。《徐氏请与祗先合葬丹徒》。